Croquet

Sport ew croquet. Ema gwarioryon aowth assaya gweskel pelyow liwys gen morben dre yettys bian (henwys 'hoops' en Sowsnek Breten Veur ha 'wycketys' en Sowsnek an Statys Unys) war lesin gwels. An korf governa ew Keffrysyans Croquet an Bes.

 Varyansow 
Gwariys ew niver a varyansow a croquet, gen dyffransow en aga systemow skorya, aray an tednow hag aray an yettys. Ema dew furv gen rewlys degemerys en kesgwlasek, hebm ew 'croquet kowethas' (association croquet) ha 'croquet golf' (golf croquet). Gwari haval ew  gateball a dheuth dhort Nihon.

Pub peder bledhen, an Statys Unys, Ruvaneth Unys, Ostrali ha Mordir Nowydh a wari rag Pewas an Skoos MacRobertson. Croquet o gwari e'n Gwariow Olympek en 1900, ha Roque, varyans amerikanek, gwari e'n Gwariow Olympek en 1904.

 Croquet Golf 

Dew po pajar gwarior a ell gwari croquet golf. An eyl para a gebmer an pelyow glas ha du, an aral rudh ha melyn. Pubonan a gebmer tedn an eyl woja y gila, glas en kensa, nena rudh, du ha melyn. Ema an kensa ow mos dre yet a'n skor. Tednys ew an yettys en aray arbednek, gweller an delinyans. Gwaynyer an gwari ew an person/para gen an niver moyha a yettys. Mars usi an skor kehaval woja 12 yet, an warioryon a assay rag yet owrek. Croquet golf ew esya dhe dhyski, bes res w  gul devnydh a wari kewar ha towl dhe sewena. An gwari ew moy uskis gen moy a sortow a dedn ages croquet kowethas. Mars eus dew bara aral a vydn gwari en kettermyn, usys ew sett a belyow erel, gwyrdh, rudhwydn, liw kesten ha gwydn. 
skeusennik|500px|Aray an yettys en croquet
 Croquet Kowethas 

Ema croquet kowethas owth usya an keth pajar pel 'vel croquet golf. En y dorn, an gwarier a ell devnydhya poken y dhew bel. Mars uji an gwarier ow kweskel y bel dre'n yet (resek an yet) po gweskel pel an erbydner (roquet), y dorn a ell durya. Woja roquet, an gwarier a gebmer y bel ha'y settya erbydn an bel gweskys. An tedn nessa ew gwariys gen an dhiw bel ow tochya. Hanow an tedn ma ew an tedn croquet. Gen y dedn nessa (tedn durya, continuation stroke) an gwarier a assay resek yet aral po gul tedn roquet aral. An gwaynyer ew an para a gowlwra an sett a 12 yet ha gweskel an welen gres diwweyth, h.y. 26 poynt.

 Istori 

Gwres veu mencyon a croquet rag an kensa pres en 1856 en sett a rewlys skrifys gen Isaac Spratt en Loundres. En 1868 fondys veu an All England Croquet Club en Wimbledon. An klub a dhisplegyas ha bos an klub tennis a vri woja hedna. An gwari a godhas fest gerys da e'n 1860ow, bes tennis a gemeras y le e'n 1880ow.

 Lien 

Gwari meurgerys ew croquet en novel Leo Tolstoy, 'Anna Karenina'. Ema versyon koynt a'n gwari en lever Lewis Carroll, 'Alys yn Pow an Anethow', gwariys gen flameges, sortes ha kartednow. Ema croquet ow tiskwedhes en niver a lymnansow, rag ensampel gen Edouard Manet, Winslow Homer ha Norman Rockwell, hag en niver a novelys ewedh, r.e. 'The Grapes of Wrath' gen John Steinbeck, 'The Shining' gen Stephen King hag H.G.Wells, 'The Croquet Player'. 

 Mirva 

Klass:Sport